polyglot-tagger/wikipedia-language-snippets-filtered huggingface dataset:
ஊரன் என்பது இந்திய மாநிலமான மகாராஷ்டிரா மாநிலமான நவி மும்பையின், கொங்கன் பிரிவின் பகுதியாகும். இது மும்பை பெருநகரப் பகுதி கிழக்கே உள்ள ராய்காட் மாவட்டத்தில் அமைந்துள்ள கடலோர நகரம் ஆகும். ஊரன் ஒரு மீன்பிடி மற்றும் விவசாய கிராமமாகும். இதனால் யுரான் சிறப்பு பொருளாதார மண்டலமாக வளர்ந்துள்ளது. இப்பகுதியில் அக்ரி மற்றும் கோலி எனும் மொழிகள் முதன்மை மொழிகளாக பேசப்படுகின்றன. இவை மராத்தி-கொங்கனியின் கிளைமொழிகளாகும்.
கப்பல் போக்குவரத்து, கப்பல் கட்டுதல் மற்றும் துறைமுக ஆதரவு ஆகியவை யுரான் மாவட்டத்தின் முக்கிய பொருளாதார காரணிகளாகும். ஜவஹர்லால் நேரு துறைமுகம் இந்தியாவின் மிகப்பெரிய கொள்கலன் முனையமாகும் . யுரான் மாவட்டத்தில் உள்ள மற்ற கொள்கலன் முனையங்களில் ஏபிஎம் டெர்மினல்கள் மற்றும் டிபி வேர்ல்ட் (முன்னர் பிரிட்டிஷ் தீபகற்ப மற்றும் ஓரியண்டல் நீராவி ஊடுருவல் நிறுவனம் ) ஆகியவை அடங்கும்.
தீபகற்பமொன்றின் நுனியில் அமைந்துள்ள ஊரன் மாவட்டம் மூன்று பக்கங்களிலும் கடலால் சூழப்பட்டுள்ளது. ஊரன் நகரமே தீபகற்பத்தின் மையமாக அமைந்துள்ளது. தெற்கே கரஞ்சா கிராமமும், மோரா கிராமமும், வடக்கே துறைமுகமும் அமைந்துள்ளன. மும்பையைச் சுற்றியுள்ள உப்பு உற்பத்தியின் ஒரு பகுதியாக ஊரன் திகழ்கின்றது.
நகரப் பெயர் உரானவதி என்ற இந்து தெய்வத்திலிருந்து பெறப்பட்டது. மராத்திய சாம்ராஜ்யத்தின் நான்காவது பேஷ்வா முதலாம் மாதவ்ராவ் ஆட்சியின் போது இது உருவன் என்று அழைக்கப்பட்டது. பின்னர், இப்பகுதிக்கு போர்த்துகீசியர்கள் உரான் என்றும், ஆங்கிலேயர்கள் ஓரான் என்றும் பெயரிட்டனர்.
ஊரனின் முக்கிய தொழில் மீன்பிடித்தல் ஆகும். மும்பையின் மீன் உற்பத்தியில் 80% வீதமான மீன்கள் ஊரன் மாவட்டத்தைச் சேர்ந்த மீனவர்களிடமிருந்து வருகிறது. குறிப்பாக கரஞ்சா மற்றும் மோரா கிராமங்கள் மீன் பிடித்தலில் முன்னணி இடத்தை வகிக்கின்றன.
மும்பையைச் சுற்றியுள்ள பகுதி 16 முதல் 19 ஆம் நூற்றாண்டுகளில் போர்த்துகீசிய மற்றும் பிரித்தானிய ஆட்சியின் கீழ் இருந்தது. ஊரன் மகாராஷ்டிராவில் மராட்டிய சுதேச மாநிலங்களுக்கு உட்பட்ட பகுதியாக இருந்தது.
இரண்டாவது பெரிய தொழில் விவசாயம் ஆகும். ராய்காட் மாவட்டத்தில் அரிசி உற்பத்திக்கு இப்பகுதி பங்களிப்பு செய்கிறது. இந்தியாவில் அரிசி உற்பத்தியைப் பொறுத்தவரை ராய்காட் இரண்டாவது பெரிய மாவட்டமாகும்.
எண்ணெய் மற்றும் இயற்கை எரிவாயு கழகம் அருகே ஜிடிபிஎஸ்-எம்எஸ்இபி என்பது இயற்கை எரிவாயுவால் இயங்கும் ஆசியாவின் முதல் மின் உற்பத்தி நிலையமாகும்.
மௌரியப் பேரரசு, சாதவாகனர் பேரரசு, மேற்கு சத்ரபதிகள், வாகாடகப் பேரரசு, சாளுக்கிய, மற்றும் யாதவர்கள் போன்ற பல இந்திய வம்சங்கள் இப்பகுதியை ஆட்சி செய்துள்ளன.
பிற தொழிற்துறை மற்றும் உற்பத்திகளாக கிரைண்ட்வெல் நார்டன் லிமிடெட், என்ஏடி, மற்றும் ஸ்கோல்ஸ் மதுபானம் என்பன உள்ளன.
இந்திய கடற்படை மோரா அருகே ஒரு கடற்படை தளத்தை பராமரிக்கிறது. பாதுகாப்பு காரணங்களால் பயணக் கட்டுப்பாடுகள் விதிக்கப்படுகின்றன.
சமூகப் பிரச்னைகள் மற்றும் சமூகச் நடத்தை குறித்த தத்துவம் சார்ந்த கேள்விகளை சமூகத் தத்துவம் வெளிக்கொணர்கிறது. சமூகத் தத்துவம் என்பது, சமூக ஒப்பந்த விதி, பண்பாட்டுத் திறனாய்வு, மற்றும் தனிமனிதத்துவம் போன்ற பல்வேறு தலைப்புகளுடன் தொடர்புடையது. சமூகத் தத்துவம் தனிமனித மற்றும் சமூகக் கூறுகள், அவற்றிற்கிடையே உள்ள தொடர்பு போன்றவற்றை உள்ளடக்கியது. சமூகத் தத்துவத்தில் தனிமனிதத்துவம் அடிக்கடி சமூகத்திலிருந்து தனிமனிதன் பிரிவது குறித்த கேள்விகள் தொடர்பாக வருகின்றது.
சமூகத் தத்துவம் என்பது சமூகவியல், மனிதவியல் மற்றும் உளவியல் போன்றவற்றுடன் பெரும்பாலும் கலந்தே வருகின்றது. அவை சமூகத் தத்துவவாதிகள் படித்து, ஒருங்கிணைப்பதற்கான அறிவியல் மற்றும் ஆய்வுகளை அளிக்கிறது. பெரும்பாலான கலந்துரையாடல்களும், விதிகளும் சமூகத் தத்துவம் மற்றும் சமூக அறிவியல் போன்றவற்றின் கூறுகளைக் கொண்டதாகவே விளங்குகின்றன.
சிலர் சமூகத் தத்துவம் என்பதை சமூகத்திற்கான தத்துவம் என்று குறிப்பிடலாம், ஆனால், அவ்வாறு சொல்லும்போது ஒரு குறிப்பிட்ட சமூகத்தின் தத்துவத்துடன் அது குழப்பத்தை ஏற்படுத்தக் கூடும்.
சமூகத் தத்துவம் என்பது சமூக நடத்தை, சமூகம், சமூக நிறுவனங்கள் பற்றிய கேள்விகள், சித்தாந்தங்கள் பற்றிய விழுமியங்கள் சார்ந்த தத்துவ இயலின் ஒரு பிரிவாகும். மேலும், இது பொருள் சார்ந்த கருத்துக்களை விட அறநெறி சார்ந்த கருத்தியலைக் கொண்டுள்ளது. சமூகத் தத்துவவாதிகள், அரசியல், ஒழுக்கம், சட்ட விதிகள் மற்றும் கலாச்சாரம் சார்ந்த வினாக்கள், கருத்தியல்களின் வளர்ச்சி ஆகியவை தொடர்பான புரிதலுக்கு அதிக முக்கியத்துவம் அழைக்கின்றனர். சமூக மெய்யியல் ஆய்விலிருந்து உலகாயத தத்துவங்களான குடியாட்சி, மனித உரிமைகள், பாலின சமத்துவம் மற்றும் உலக நீதி ஆகியவற்றின் புரிதலுக்கு முக்கியத்துவம் அளிக்கின்றன.
சமூக நீதிக்கான கேள்விகளுக்கும், விழுமியங்கள் அல்லது அற விதிகளுக்கான கேள்விகளுக்கும் இடையே அடிக்கடி கருதக்கூடிய அளவில் குழப்பங்கள் நேர்வதுண்டு. சமூக நீதியின் மற்ற பிரிவுகள் அரசியல் தத்துவம், சட்டவியல் ஆகியவற்றை உள்ளடக்கியவை. அவை பெரும்பாலும் நாடுகளின் அரசியல், அரசாங்கம் மற்றும் அதன் செயல்பாடுகள் தொடர்பானவை ஆகும். சமூகத் தத்துவம், விழுமியங்கள் மற்றும் அரசியல் தத்துவம் ஆகிய அனைத்துமே சமூக அறிவியலின் பிரிவுகளுடன் நெருங்கிய தொடர்புடையவை ஆகும். மேலும், சமூக அறிவியல் பிரிவுகள் அனைத்துமே, சமூக அறிவியல் தத்துவ நோக்குடன் இணையும் தன்மையுடையவை.
மொழிகளின் தத்துவமும், சமூக அறிவு ஆய்வியலும் சமூகத் தத்துவத்துடன் குறிப்பிடத்தகுந்த அளவில் கலக்கக் கூடிய உட்பிரிவுகள் ஆகும்.
இரைப்பைப் புற்றுநோய் என்பது இரைப்பைச் சுவர்களில் இருந்து உருவாகும் ஒரு புற்று நோய் ஆகும். வயிற்றுப் புற்றுநோய்களில் பெரும்பாலானவை இரைப்பைப் புற்றுநோய்கள் ஆகும், அவை இரைப்பை காளப்புற்றுக்கள் உட்பட பல துணை வகைகளாக பிரிக்கப்படுகின்றன. நிணநீர்ப்புற்றுநோய், இடைநிலைப் புற்று ஆகியவையும் இரைப்பையில் உருவாகக்கூடும். ஆரம்ப அறிகுறிகளில் நெஞ்செரிவு, மேல் வயிற்று வலி, குமட்டல், பசியின்மை ஆகியவை அடங்கும். பிற்கால அறிகுறிகளில் எடை இழப்பு, சருமத்தின் மஞ்சள், கண்களின் வெண்மை, வாந்தி, விழுங்குவதில் சிரமம் மற்றும் மலத்தில் இரத்தம் ஆகியவை அடங்கும். புற்றுநோய் வயிற்றில் இருந்து உடலின் மற்றப் பகுதிகளுக்குக், குறிப்பாக கல்லீரல், நுரையீரல், எலும்புகள், அடிவயிற்றின் புறணி மற்றும் நிணநீர்க்கணுக்கள் வரை பரவக்கூடும்.
உணவுச் செரிமான மண்டலத்தில் இரைப்பை ஒரு முக்கிய உறுப்பாகும். செரிமான மண்டலத்தின் பிற முக்கிய உறுப்புகளாவன: வாய், நாக்கு, உணவுக்குழல், சிறுகுடல், பெருங்குடல், மலக்குடல், ஆசனவாய் ஆகியவை அடங்கும். இரைப்பை மூன்று அடுக்குத் தசைகளால் ஆனது. உண்ணும் உணவு இரைப்பையில் நன்றாக அரைக்கப்பட்டு கூழ் போல் மாற்றப்படுகிறது. இக்கூழ் பின் சிறு குடலுக்குச் செலுத்தப்படுகிறது. இரைப்பைச் சுவர் எல்லாவிதமான இனிப்பு, காரம், புளிப்பு, உப்பு போன்ற பொருட்களுடனும் தொடர்பில் உள்ளது. இவைகளில் புற்று ஊக்கிகளும் உள்ளன.
மதுவும், புகையிலையும் முக்கிய தூண்டுபொருட்களாக உள்ளன. கருவாடு, புகையில் பதப்படுத்திய மீன், இறைச்சி ஆகியவைகளிலும் புற்றூக்க வேதிப்பொருட்கள் உள்ளன. இந்நோயினைக் கண்டுகொள்வது எளிதாக இல்லை. ஒரு அறிகுறியாக வயிற்று வலி இருக்கும். புற்றுநோய் வந்தவர்கள் கூட இவ்வலியை பெரிதுபடுத்துவதில்லை. இதன் காரணமாக நோய் முற்றிய நிலையிலேயே மருத்துவரை அணுகுகின்றனர். நோய் முற்றிய நிலையில் மலத்துடன் இரத்தம் கலந்து காணப்படும். பேரியம் உணவு, மீயொலி, சி.டி.எக்சு கதிர் படம் முதலியன உதவக்கூடும்.
பச்சைக் காய்கறிகள், பழ வகைகள் மிகவும் நல்ல உணவாகும் நோயினைத் தவிர்க்க உதவும். வளர்ந்து வரும் நாடுகளில் இந்நோய் அதிகம் காணப்படுகிறது. இரைப்பைச் சுவரில் தோன்றி அங்கேயே வளரக்கூடும். இரத்தம் ஊநீர் மூலம் பிற உறுப்புகளுக்கும் பரவக்கூடும். ஏ+ வகை இரத்தம் உள்ளவர்களிடம் சற்று அதிகம் காணப்படுகிறது.
ஆரம்பநிலையில் அறுவை மருத்துவம் நல்ல பலனைக் கொடுக்கிறது. கூடவே கதிர் மருத்துவமும், தேவைப்படின் வேதி மருத்துவமும் மேற்கொள்ளப்படுகின்றன. நீர்கோத்தப் பைகள் போல் முதலில் இரைப்பை சுவர்களில் தோன்றக்கூடும். இது புற்றாக மாறக்கூடும்.
சைவ உணவு, விட்டாமின் ஏ, சி ஆகியவை போதிய அளவு உணவில் இருக்குமாறு பார்த்துக் கொள்ளவேண்டும். அசுத்தமான நீர் கூட புற்றுநோயினை ஏற்படுத்தும். நவீன மருத்துவம் நோயின் வீரியத்தினைக் குறைப்பதுடன் வாழ்நாளையும் கூட்ட உதவியுள்ளது.
பாங்காக் தேசிய அருங்காட்சியகம் முதலில் அவரது தந்தை கிங் ராமா இன் பழங்காலத் தொகுப்பைச் சுற்றி கிங் ராமாவால் நிறுவப்பட்டது. தேசிய அருங்காட்சியகமானது முன்னாள் வாங் நாவில் துணை மன்னருக்காகக் கட்டப்பட்ட முன்பக்க அரண்மனையில் இருந்தது. துணை மன்னர் என்பவர் அடுத்த பட்டத்து இளவரசன்(தாய்லாந்திற்கு அரச வாரிசைத் தேர்ந்தெடுப்பதற்கான தனித்த சட்டம் இல்லை. அரசர் பாரம்பரியமாக தனது சொந்த வாரிசு என்று மகனைக் காட்டிலும் தனது சகோதரரையே அறிவிப்பது வழக்கமாக இருந்தது). இந்த பதவி ராமா ஆல் அகற்றப்பட்டதுடன் தேசிய அருங்காட்சியகமானது 1887ஆம் ஆண்டில் முன்னாள் அரண்மனையில் அமைக்கப்பட்டது.
பாங்காக் தேசிய அருங்காட்சியகம் தாய்லாந்தின் தேசிய அருங்காட்சியகங்களின் முக்கிய கிளை அருங்காட்சியகமாகும். மேலும் தென்கிழக்கு ஆசியாவின் மிகப்பெரிய அருங்காட்சியகங்களில் ஒன்றாகும். இது தாய்லாந்தின் கலை மற்றும் வரலாற்றின் காட்சிப் பொருள்களைக் கொண்டுள்ளது. இது தம்மசாத் பல்கலைக்கழகத்திற்கும், தேசிய அரங்கத்திற்கும் இடையில் அமைக்கப்பட்ட துணை மன்னரின் முன்னாள் அரண்மனையை ஆக்கிரமித்துள்ளது, இது சனம் லுவாங்கிற்கு எதிர் பக்கத்தில் அமைந்துள்ளது.
அரசர் ராமா இன் ஆட்சியின் நினைவுச்சின்னங்களை காட்சிப்படுத்தும் பொருட்டு 1874 ஆம் ஆண்டில் மன்னர் ராமாவால் இந்த அருங்காட்சியகம் நிறுவப்பட்டு திறக்கப்பட்டது. இன்று பார்வையகங்களில் தாய்லாந்தின் வரலாற்றை கற்கால காலத்திற்கு அழைத்துச் செல்லும் காட்சிகள் உள்ளன. இந்தத் தொகுப்பில் கிங் ராம் காம்ஹெங் கல்வெட்டு உள்ளது, இது யுனெஸ்கோவின் உலகத்தின் நினைவுகள் திட்டத்தின் கீழ் 2003 ஆம் ஆண்டில் பதிவுசெய்யப்பட்டது.
ஏப்ரல் 2019 இன்படி, அருங்காட்சியகம் அதன் கண்காட்சி அறைகளை ஒரு தசாப்த காலமாக புதுப்பிக்கும் முடிவை நெருங்குகிறது. ஏற்கனவே பன்னிரண்டு அரங்குகள் புதுப்பிக்கப்பட்டுள்ளன. அடுத்த மூன்று ஆண்டுகளில் மேலும் நான்கு அரங்குகள் புதுப்பிக்கப்படும். அனைத்துப் பகுதியும் புதிய உட்புறங்கள், சிறந்த விளக்குகள் மற்றும் கணினி உதவி பல் ஊடகக் காட்சிகளுடன் கிடைக்கும்.
1874 ஆம் ஆண்டில், மன்னர் ராமா , பேரரண்மனைக்குள் கான்கார்டியா பெவிலியனில் முதல் பொது அருங்காட்சியகத்தை நிறுவ உத்தரவிட்டார். கான்கோரிடியா அருங்காட்சியகம் 1874 ஆம் ஆண்டு செப்டம்பர் மாதம் 19ஆம் நாள் அன்று திறக்கப்பட்டது. தாய்லாந்தின் நுண்கலைத்துறை இந்த நாளை தாய்லாந்தின் முதல் தேசிய அருங்காட்சியத்தின் பிறந்த நாள் என குறிப்பிட்டது.
துவாரவதி, ஸ்ரீவிஜயா, சுகோதாய் மற்றும் ஆயுதயா காலங்கள் வரையிலான தாய் கலைப்பொருட்களைப் பாதுகாத்து காண்பிப்பதைத் தவிர, மண்டல ஆசிய புத்த கலைகளான இந்திய காந்தாரா, சீன டாங், வியட்நாமிய சாம், இந்தோனேசிய ஜாவா மற்றும் கம்போடிய கெமர் கலைகளின் விரிவான தொகுப்புகளையும் இந்த அருங்காட்சியகம் காட்சிப்படுத்துகிறது.
மகாமாரக்கள குருகுலசூரியா படபெண்டிகே அகிலா தனஞ்சய பெரேரா அகில தனஞ்சயா என பரவலாக அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று துடுப்பாட்ட வடிவங்களிலும் விளையாடி வருகிறார். இருப்பினும், டிசம்பர் 2018 இல், அவர் சர்வதேச போட்டிகளில் பந்துவீச்சிலிருந்து இடைநீக்கம் செய்யப்பட்டார், அவரது பந்துவீச்சு நடவடிக்கை சட்டவிரோதமானது என்று கருதப்பது. பின்னர் அது மார்ச் 2019 இல் சரி செய்யப்பட்டது. செப்டம்பர் 2019 இல், சர்வதேச பன்னாட்டுத் துடுப்பாட்ட அவை தனஞ்சயாவின் பந்துவீச்சு நடவடிக்கை சட்ட விரோதமானது என்று கருதப்பட்டதை அடுத்து, பன்னிரண்டு மாதங்களுக்கு சர்வதேச போட்டிகளில் பந்து வீச தடை விதித்தது.
இவர் மொரட்டுவாவைச் சேர்ந்த ஒரு தச்சர் குடும்பத்தைச் சேர்ந்தவர் ஆவார். தனஞ்சய, பனதுராவின் மொரட்டுவ மகா வித்யாலய பனாதுரா மகாநாம நவோத்யா வித்யாலயாவில் படித்தார். இந்தியத் துடுப்பாட்ட அணிக்கு எதிரான இரண்டாவது ஒருநாள் போட்டிக்காக இலங்கை ஒருநாள் அணிக்கு தேர்வு செய்யப்படுவதற்கு இரண்டு நாட்களுக்கு முன்பு, அவர் தனது நீண்டகால தோழியான நெத்தலி டெக்ஷினியை 22 ஆகஸ்ட் 2017 அன்று திருமணம் செய்து கொண்டார். மொரட்டுவாவின் ரமாடியா ரன் மால் ஹாலிடே ரிசார்ட்டில் திருமணம் நடைபெற்றது. மேலும் இரண்டு சுழற்பந்து வீச்சாளர்களான ரங்கனா ஹெராத் மற்றும் அஜந்தா மெண்டிஸ் ஆகியோர் சாட்சிகளாக கையெழுத்திட்டனர்.
தொடக்க இலங்கை பிரீமியர் லீக்கில் வயம்பா யுனைடெட் அணிக்காக விளையாட தேர்வு செய்யப்பட்டார். நாகேந்திரன் ஆகாஷ் அணிக்கு எதிரான தன்னுடைய இரண்டாவது போட்டியில் அவர் 18 ஓட்டங்களைை விட்டுக் கொடுத்து மூன்று இலக்குகளை கைப்பற்றினார். மட்டையாளர்கள் இவரின் பந்துவீச்சில் ஓட்டங்களை எடுக்க சிரமப்பட்டனர்.
வலைப் பயிற்சியின்போது இவரின் சிறப்பான பந்து வீச்சினால் கவரப்பட்ட மஹேல ஜெயவர்தன இவரை தேசிய அணியில் இடம் பெறச் செய்தார் ஆனால் அதற்கு முன்பாக இவர் எந்த ஒரு முதல்தர துடுப்பாட்டப் போட்டிகளிலும் பட்டியல் போட்டிகளிலும் இருபது-20 போட்டிகளிலும் விளையாடவில்லை இதனால் இவரின் தேர்வு சர்ச்சைக்குள்ளானது.
1985 ஆம் ஆண்டில், கபீர் சசெக்ஸில் உள்ள மேம்பாட்டு ஆய்வுகள் நிறுவனத்தில் ஒரு ஆராய்ச்சிப் பயிற்சிக்காக சேர்ந்தார். பின்னர் அங்கு பேராசிரியராக ஆனார். 2010 ஆம் ஆண்டில், லண்டன் பல்கலைக்கழகத்தின் ஓரியண்டல் மற்றும் ஆப்பிரிக்க ஆய்வுகள் பள்ளியில் ஆய்வுகள் பேராசிரியராக சேர்ந்தார். 2013 ஆம் ஆண்டில், இவர் லண்டன் பொருளியல் பள்ளியில் அரசியல் அறிவியல் பிரிவில் பேராசிரியராக சேர்ந்தார். கபீர் 2004-2005 க்கு இடையில் ஸ்வீடனின் கோதெபாய் பல்கலைக்கழகத்தில் கெர்ஸ்டின் ஹெஸல்கிரென் பேராசிரியராகவும், 2005-2006 க்கு இடையில் தெற்காசியாவில் ஐ.டி.ஆர்.சி பிராந்திய அலுவலகத்தில் மூத்த ஓய்வு வேளைப் பேராசிரியராக இருந்தார். இவர் 2009-2010 இங்கிலாந்து சர்வதேச மேம்பாட்டுத் துறையில் மூத்த ஆராய்ச்சி ஊழியராகவும் பணியாற்றினார். இவர் சசெக்ஸின் மேம்பாட்டு ஆய்வுகள் நிறுவனத்தில் ஒரு ஓய்வுபெற்ற ஊழியராக இருக்கிறார்.
நைலா கபீர் என்பவர் இந்தியாவில் பிறந்த ஐக்கிய ராச்சிய வங்காளதேச சமூக பொருளாதார நிபுணர், ஆராய்ச்சியளார் மற்றும் எழுத்தாளர் ஆவார். இவர் பெண்ணிய பொருளாதாரத்திற்கான சர்வதேச சங்கத்தின் தலைவராகவும் உள்ளார். 2018 முதல் 2019 வரை இவர் பதவியில் இருப்பார். இவர் முதன்மையாக வறுமை, பாலினம் மற்றும் சமூக கொள்கை பிரச்சினைகளில் பணியாற்றுகிறார். பாலினம், வறுமை, சமூக விலக்கு, தொழிலாளர் சந்தைகள் மற்றும் வாழ்வாதாரங்கள், சமூக பாதுகாப்பு போன்றவை குறித்து ஆராய்ச்சிகளில் ஈடுபட்டு வருகிறார். தெற்கு மற்றும் தென்கிழக்கு ஆசியாவை மையமாகக் கொண்டு மையமாக கொண்டு ஆராய்ச்சிகளில் ஈடுபட்டு வருகிறார்.
பாலின அக்கறைகள் பற்றிய கொள்கை மற்றும் திட்டமிடலில் ஒருங்கிணைப்பதற்கான கட்டமைப்புகள் மற்றும் வழிமுறைகளை உருவாக்குவதில் கபீர் தீவிரமாக செயல்பட்டு வருகிறார். இவர் ஒரு சமூக பொருளாதார நிபுணர் ஆவார். மேலும் இவர் முதன்மையாக வறுமை, பாலினம் மற்றும் சமூக கொள்கைகள் தொடர்பான பிரச்சினைகளில் பணியாற்றுகிறார். பாலினம், வறுமை, சமூக விலக்கு, தொழிலாளர் சந்தைகள் மற்றும் வாழ்வாதாரங்கள், சமூக பாதுகாப்பு போன்றவை குறித்து ஆராய்ச்சிகளில் ஈடுபட்டு வருகிறார். தெற்கு மற்றும் தென்கிழக்கு ஆசியாவை மையமாகக் கொண்டு மையமாக கொண்டு ஆராய்ச்சிகளில் ஈடுபட்டு வருகிறார். ,
கபீர் இந்தியாவின் மேற்கு வங்காளத்தின் கல்கத்தாவில் பிறந்தார், பின்பு அவரது குடும்பம் கிழக்கு வங்காளத்திற்கு குடிபெயர்ந்தது. இவர் இந்தியாவின் ஷில்லாங்கில் உள்ள லோரெட்டோ கான்வென்ட் பள்ளிக்குச் சென்றார். 1969 ஆம் ஆண்டில், இவர் உயர் கல்விக்காக ஐக்கிய இராச்சியத்திற்கு சென்றார். லண்டன் பொருளியல் பள்ளியில் பொருளாதாரத்தில், இளாங்கலைப் பட்டம் பெற்றார்.லண்டன் பல்கலைக்ககழகக் கல்லூரியில் பொருளாதாரத்தில் முதுகலைப் பட்டம் பெற்றார். பின்பு 1985 ஆம் ஆண்டில் முனைவர் பட்டம் பெற்றார்.
1979 ஆம் ஆண்டில், கபீர் தனது முனைவர் பட்டத்திற்கான களப்பணியை வங்காளதேசத்தில் உள்ள ஒரு கிராமத்தில் செய்தார். பொருளாதாரத்தில் இளங்கலை மற்றும் முதுகலைப் பட்டத்திற்குப் பிறகு1985 ஆம் ஆண்டில், லண்டன் பொருளியல் பள்ளியில் பொருளாதாரத்தில் முனைவர் பட்டம் பெற்றார். , .
1951 இல் பிரதமர் லியாகத் அலி கான் படுகொலை செய்யப்பட்டதைத் தொடர்ந்து, இஅவரை ஆளுநராக கவாஜா நசிமுத்தீன் நியமித்தார். இவர் பிரதமராக பொறுப்பேற்று அரசாங்கத்தை வழிநடத்தினார். டாக்காவில் மொழி இயக்கத்திற்குப் பின்னர் ஏற்பட்ட நாடு தழுவிய வன்முறை மற்றும் லாகூரில் நடந்த மதக் கலவரங்கள் நசிமுத்தீனின் நிர்வாகத்தை பதவி நீக்கம் செய்ய வழிவகுத்தது. பின்னர் பிரதமர் முகம்மது அலி போக்ரா 1953-54 இல் பாக்கித்தானில் சட்டம் ஒழுங்கு கட்டுப்பாட்டை மீட்டெடுக்க தனது அதிகாரங்களைப் பயன்படுத்தினார். 1955 ஆம் ஆண்டில், ஆளுநர் பதவியில் இருந்து அப்போதைய உள்துறை மந்திரி இசுக்கந்தர் அலி மிர்சாவின் உடல்நிலை மோசமடைந்ததால் இவரை வலுக்கட்டாயமாக நீக்கிவிட்டார். பின்னர், இவர் தனது நோயுடன் சிறுது காலம் போராடினார், பின்னர் 1956 இல் இறந்தார்.
இவர் ஒரு பஞ்சாபி பதான் குடும்பத்தைச் சேர்ந்தவர். அவர்கள் கஷ்டாய் பழங்குடியின் வழிவந்த பஷ்தூன்கள் என்பதால் தூய லாகோரி கலாச்சாரத்தின் தாக்கம் இவரது ஆளுமையில் மிகவும் தெரிந்தது. தனது குழந்தைப் பருவத்தை லாகூர் நகரத்தில் கழித்தார். லாகூரில் பள்ளிப்படிப்பை முடித்த பின்னர், அலிகார் முஸ்லிம் பல்கலைக்கழகத்தின் முகம்மதன் ஆங்லேய-கீழைநாட்டுக் கல்லூரியில் சேர உத்தரபிரதேசத்தின் அலிகார் நகரம் சென்றார். அங்கு, இயற்பியலாளரும் அதிகாரத்துவவாதியுமான நஜீர் அகமதுவின் அறை தோழராக இருந்தார். அலிகார் முஸ்லிம் பல்கலைக் கழகத்தில் இவர் கணக்கியலில் இளங்கலைப் பட்டம் பெற்றார் .
அலிகார் முஸ்லிம் பல்கலைக்கழகத்தில் படித்த இவர், 1946 இல் லியாகத் அலிகானின் கீழ் நிதி அமைச்சகத்தில் சேர பதவி உயர்வு பெறுவதற்கு முன்பு, இந்திய இரயில்வேயின் கணக்குச் சேவையில் பட்டயக் கணக்காளராக இந்திய குடிமைப் பணியில் சேர்ந்தார். 1947 இல் இந்தியப் பிரிவினையின் விளைவாக பாக்கித்தான் சுதந்திரத்திற்குப் பிறகு, நாட்டின் முதல் நிதியமைச்சராக லியாகத் அலி கான் நிர்வாகத்தில் சேர்ந்தார். அங்கு பாக்கித்தானின் தேசிய பொருளாதாரத்தின் குறைகளை தணிப்பதற்கான முதல் ஐந்தாண்டு திட்டங்களை உருவாக்க உதவினார்.
சர் மாலிக் குலாம் முகம்மது பாக்கித்தானின் மூன்றாவது ஆளுநராக பணியாற்றிய இவர் பாக்கித்தான் நிதியாளராகவும் இருந்தார். 1951 ஆம் ஆண்டில் உடல்நிலை மோசமடைந்ததன் காரணமாக பதவி நீக்கம் செய்யப்படும் வரை இந்தப் பணியில் நியமிக்கப்பட்டிருந்தார். இவர் 1945 இல் மகிந்திரா & முகமது என்ற நிறுவனத்தை ஜகதீசு சந்திர மகிந்திரா மற்றும் கைலாசு சந்திர மகிந்திரா ஆகியோருடன் இணைந்து நிறுவினார்.
இவரது தனிப்பட்ட பிம்பத்தை பாக்கித்தானின் வரலாற்றாசிரியர்கள் எதிர்மறையாகக் கருதுகின்றனர். இவர் அரசியல் சூழ்ச்சிக்கு வழிவகுத்ததற்காக விமர்சிக்கப்படுகிறார், பாக்கித்தானில் இராணுவச் சட்டத்தை அங்கீகரித்ததின் மூலம் இராணுவத்தின் மீது பொதுமக்களின் கட்டுப்பாட்டைக் குறைமதிப்பிற்கு உட்படுத்துவதாகவும், மற்றும் பாக்கித்தானின் அரசியலமைப்புச் சட்டமன்றத்தை நீக்கியதன் மூலம் புதிய ஜனநாயக நெறிமுறைகளை மதிப்பிழக்கச் செய்ததாகவும் கூறுகிறார்கள்.
இவர், மாலிக் குலாம் முகம்மது என்ற பெயரில் இந்தியாவின் பஞ்சாபிலுள்ள லாகூரில் உள்ள மோச்சி கேட் அருகே ஒரு புறநகர் பகுதியில் பிறந்தார்.
மயோசீன் சகாப்தத்தில் பண்டைய-சுற்றுச்சூழல் மற்றும் டெக்டோனிக் நிகழ்வுகள் போன்றவற்றால் டானாகில் இஸ்த்மஸை உருவாக்கியது, இது ஏமன் மற்றும் எத்தியோப்பியா இடையே தொடர்பை உருவாக்கிய நிலப் பாலமாகும். கடந்த 100,000 ஆண்டுகளில், கடல் மட்டத்தின் ஏற்ற இறக்கங்கள் போன்றவை நீரிணை உருவாகவும், மூடவும் காரணமாக ஆயின. நவீன மனிதரின் ஆப்பிரிக்கத் தோற்றக் கருதுகோளின் படி, பாப்-எல்-மண்டேப்பின் நீரிசந்திகள் நவீன மனிதர்களின் ஆரம்பகால இடப்பெயர்வுகளுக்கு சாட்சியாக இருக்கலாம். அப்போது பெருங்கடல்கள் மிகவும் ஆழம் குறைந்தவையாக இருந்தன. மேலும் நீரிணையானது மிகுந்த ஆழமற்றோ அல்லது வறண்டதாக இருந்தது என்று கருதப்படுகிறது. இது ஆசியாவின் தெற்கு கடற்கரையில் தொடர்ச்சியான இடப்பெயர்வுகளை அனுமதித்தது.
இதன் குறுக்கே உள்ள தூரம் யேமனின் இராசு மென்கெலியில் இருந்து சீபூத்தியில் உள்ள இராசு சியான் வரை சுமார் 20 மைல் ஆகும். பெரிம் தீவானது நீரிணையை இரண்டு தடங்களாகப் பிரிக்கிறது, அவற்றில் கிழக்கு, பாப் இசுகெண்டர் என அழைக்கப்படுகிறது, இது 2 மைல் அகலம் மற்றும் 16 பாகம் ஆழம் கொண்டது. அதேசமயம் மேற்கு, அல்லது டாக்- எல்-மயூன், சுமார் 16 மைல் அகலமும் 170 ஆழம் ஆழமும் கொண்டது. சீபூத்தியின் கடற்கரைக்கு அருகில் " ஏழு சகோதரர்கள் " என்று அழைக்கப்படும் சிறிய தீவுக் கூட்டம் உள்ளது. கிழக்கு தடத்தில் உள்நோக்கி ஒரு மேற்பரப்பு நீரோட்டம் உள்ளது, ஆனால் மேற்கு தடத்தில் வலுவான வெளிப்புறமாக கீழ்நீரோட்டம் உள்ளது.
22, பிப்ரவரி, 2008 அன்று, தாரெக் பின்லேடனுக்குச் சொந்தமான ஒரு நிறுவனமானது, யேமனை சீபூத்தீயுடன் இணைக்கும் வகையில், பிரிட்ஜ் ஆஃப் தி ஹார்ன்ஸ் என்ற பாலத்தை நீரிணையின் குறுக்கே கட்டும் திட்டத்தை வெளியிட்டது. மத்திய கிழக்கு அபிவிருத்தி எல்.எல்.சி செங்கடலைக் கடந்து செல்லும் இந்தப் பாலத்தை நிர்மாணிக்க நோட்டீஸ் அனுப்பியுள்ளது, இது உலகின் மிக நீண்ட தொங்கு பாலமாக இருக்கும். டென்மார்க்கைச் சேர்ந்த கட்டிட நிறுவனங்களான டிஸ்ஸிங் + வீட்லிங் உடன் இணைந்த பொறியியல் நிறுவனமான சி.ஒ.டபிள்யூ க்கு ஒதுக்கப்பட்டுள்ளது. இத்திட்டத்தின் முதல் கட்டம் தாமதமாகிவிட்டது என்று 2010 இல் அறிவிக்கப்பட்டது, ஆனால் 2016 ஆம் ஆண்டின் நடுப்பகுதிவரை இந்த திட்டம் குறித்து எதுவும் கேட்கப்படவில்லை.
எத்தியோப்பியன் ஆர்த்தடாக்ஸ் தேவாஹெடோ சர்ச் பாரம்பரியத்தின்படி, செமடிக் கீஸ் மொழி பேசுபவர்கள் துவக்கத்தில் ஆப்பிரிக்காவிற்கு குடியேறியதற்கு பாப்-எல்-மண்டேப்பின் நீர்சந்திகளே உதவியாக இருந்தன. இது ஏறக்குறைய கிமு 1900 காலக்கட்டத்தில் நடந்தது. ஏறக்குறைய இதேகாலக்கட்டத்தில் எபிரேய யூதரின் சிறப்புக்குரிய மூதாதையருள் ஒருவரான யாக்கோபின் இப்பகுதியை கடந்து சென்றுள்ளார். அக்சும் பேரரசு ஆப்பிரிக்காவின் கொம்பில் ஒரு முக்கிய பிராந்திய சக்தியாக இருந்தது. இஸ்லாத்தின் எழுச்சிக்கு சற்று முன்னர் ஹிமாரிய இராச்சியத்தை கைப்பற்றுவதன் மூலம் அது தனது ஆட்சியை நீரிணை முழுவதும் நீட்டித்தது.
பிரித்தானிய கிழக்கிந்திய நிறுவனம் தனது பிரித்தானிய இந்தியப் பேரரசின் சார்பாக 1799 இல் ஒருதலைப்பட்சமாக பெரிம் தீவைக் கைப்பற்றியது. பிரிட்டன் அரசாங்கம் 1857 ஆம் ஆண்டில் அதன் உரிமையை மீண்டும் வலியுறுத்தியதுடன், 1861 ஆம் ஆண்டில் அங்கு ஒரு கலங்கரை விளக்கத்தை அமைத்தது, இதைப் பயன்படுத்தி செங்கடல் மற்றும் சூயஸ் கால்வாய் வழியாக இருந்த வர்த்தகப் பாதைகளை கட்டுப்படுத்தியது.
பாப்-எல்-மண்டேப் இந்தியப் பெருங்கடலுக்கும் மத்தியதரைக் கடலுக்கும் இடையில் செங்கடல் மற்றும் சுயஸ் கால்வாய் வழியாக ஒரு இணைப்புப்பகுதியாக உள்ளது. 2006 ஆம் ஆண்டில், ஒரு நாளைக்கு இந்த நீரிணை வழியாக சென்றதாக மதிப்பிடப்பட்டுள்ளது. உலகில் மொத்தம் ஒரு நாளைக்கு சுமார் எண்ணெய்க் கப்பல்களால் கொண்டு செல்லப்படுகிறது.
பாபுல் மந்தபு நீரிணை -- என்பது அரேபிய தீபகற்பத்தில் உள்ள, யேமனுக்கும் ஆப்பிரிக்காவின் கொம்பில் உள்ள சீபூத்தீ மற்றும் எரித்திரியா ஆகியவற்றுக்கு இடையில் உள்ள ஒரு நீரிணை ஆகும். இது செங்கடலை ஏடன் வளைகுடாவுடன் இணைக்கிறது.
அரேபிய தீபகற்பத்தை ஆபிரிக்காவின் கொம்பிலிருந்து பிரித்த ஒரு நிலநடுக்கத்தால் மூழ்கி இறந்தவர்களின் எண்ணிக்கையில் இருந்து, இந்த நீரிணையின் வழியில் கப்பல்களை செலுத்தலில் உள்ள ஆபத்துகளிலிருந்தோ அல்லது ஒரு அரபு செவிவழிக் கதையின் படி இந்த நீரிணை அதன் பெயரைப் பெற்றது.
வனிந்து அசரங்க , இலங்கைத் துடுப்பாட்ட வீரர் ஆவார் இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். இவரது மூத்த சகோதரர் சதுரங்கா டி சில்வாவும் இலங்கை தேசிய அணியை பிரதிநிதித்துவப்படுத்தியுள்ளார்.
வனிந்து அசரங்க டி சில்வா காலியின் ரிச்மண்ட் கல்லூரியில் கல்வி பயின்றார். அந்தக் கல்லூரியில் பயிலும் பொழுது தனது துடுப்பாட்ட ஆடங்களைத் துவங்கினார் . 2016 ஆம் ஆண்டில் வங்காளதேசத்தில் நடைபெற்ற 19 வயதிற்கு உட்பட்ட துடுப்பாட்ட உலகக் கோப்பையில் இவர் இலங்கை அணி சார்பாக கலந்து கொண்டார்.
2015 ஆம் ஆண்டு முதல்தர துடுப்பாட்டப் போட்டியில் இவர் அறிமுகமானார். நவம்பர் 30 இல் ஏ ஐ ஏ பிரிமியர் குறைந்தபட்ச ஓவர் போட்டி தொடரில் இவர் முதல் பட்டியல் அ போட்டிகளில் விளையாடினார்.
சௌத்ரி அகமது சயீத் நூற்றுக்கணக்கான ஏழை நிறுவனங்களுக்கு ஆதரவளிப்பதாகவும், பாக்கித்தானின் நலனுக்காக தாராளமாக நன்கொடை அளிப்பதாகவும் அறியப்பட்டது. இவரது காலத்தில் ஒரு சிறந்த தொண்டுள்ளம் கொண்டவராக இருந்தார். போர்மன் கிறித்துவக் கல்லூரிக்கு மிகவும் தாராளமாக நன்கொடை அளித்தவர்களில் ஒருவராகவும் இருந்தார். இவர் அங்கேயே படித்தார். இவர் தான் நினைத்ததை சரி என்று கூறினார். இவர் தனது வார்த்தையை பின்பற்றுவதில் சிறந்த மனிதராக இருந்தார். எதையும், எல்லாவற்றையும் ஒப்புக் கொள்ளும் தைரியம் எப்போதும் இவருக்கு இருந்தது. இவர் தூய்மையான மற்றும் மிகவும் தாழ்மையான ஆத்மாவாக இருந்தார். தனது தோட்டக்காரரின் மகளின் திருமணத்திற்காக தனது தாயின் சிறந்த ஆடையை வழங்கியதைக் கேட்ட இவரது தாயின் கோபம் பின்னர் அன்பாக மாறியது. இவர் தேவைப்படும் குழந்தைகளுக்கு காலணிகளை வழங்கினார். பாக்கித்தான் குடிமக்களுக்காக ஏதாவது அல்லது மற்றொன்றை எப்போதும் செய்து கொண்டிருந்தார்.
சவுத்ரி அகமத் சயீத் இவர் பாக்கித்தானின் தேசிய சரக்குப் போக்குவரத்தான பாக்கித்தான் சர்வதேச விமான நிறுவனத்தின் முன்னாள் தலைவராக இருந்தார். இவர் 2005 இல் அந்த பதவியைத் துறந்தார். மேலும், சராய் தராகியாட்டி என்ற வங்கி நிறுவனத்தின் முன்னாள் தலைவராகவும், சாலமர் மருத்துவமனையின் தலைவராகவும் இருந்தார். மேலும், பாக்கித்தானைச் சேர்ந்த சர்வீஸ் இண்டஸ்ட்ரீஸ் லிமிடெட் என்ற நிறுவனத்தின் தலைவராகவும், இயக்குநராகவும் பணியாற்றினார். இது பாக்கித்தானை தளமாகக் கொண்ட ஒரு கூட்டு நிறுவனம் ஆகும். இந்நிறுவனம் காலணிகள் மற்றும் துணி உற்பத்தி மற்றும் சில்லறை விற்பனையில் ஈடுபட்டுள்ளது. அவரது சகோதரர் சவுத்ரி அகமது முக்தார் பாக்கித்தான் மக்கள் கட்சியைச் சேர்ந்த அமைச்சரவை உறுப்பினராக இருந்தார்.
இவரது மருமகன் அமர் அலி அகமது முன்னாள் துணை ஆணையர் மற்றும் இஸ்லாமாபாத்தின் தற்போதைய தலைமை ஆணையர் ஆவார். மேலும் மூலதன மேம்பாட்டு ஆணையத்தின் தலைவராகவும் இருக்கிறார். அவரது இரண்டாவது மருமகன் முஸ்தபா ராம்தே பஞ்சாபின் மாநில அரசின் தலைமை வழக்குரைஞராக பணியாற்றியுள்ளார், இவரது மற்றொரு மருமகன் மாலிக் அமின் அசுலம், பிரதமர் இம்ரான் கானின் ஆலோசகர் ஆவார். இவருக்கு ஆரிப் சயீத், உமர் சயீத், அசுமா ராம்தே, அமினா அமீன், சாரா அகமது ஆகிய ஐந்து குழந்தைகள் உள்ளனர். இவர் பாக்கித்தான் சர்வதேச விமான நிலையத்தை ஒரு புதிய நிலைக்கு கொண்டு சென்றார். இவர் மிகவும் வெற்றிகரமான மனிதர் என்பதால் அனைத்து வகையான தொழில்களிலும் நன்கு அறியப்பட்ட மனிதராக இருந்தார்.
இவர் இதய பிரச்சினைகள் மற்றும் பிற நோய்களால் அவதிப்பட்டார். இவரது மரணத்திற்கான உண்மையான காரணம் இதுவரை மருத்துவர்களால் கண்டுபிடிக்கப்படவில்லை. பல உறுப்பு செயலிழப்பால் இவர் இறந்துவிட்டார் என்று பெரும்பாலானோர் கூறுகிறார்கள். இவர் 28 செப்டம்பர் 2018 வெள்ளிக்கிழமை கராச்சியின் ஆகா கான் பல்கலைக்கழக மருத்துவமனையில் காலமானார். இவரது இறுதி பிரார்த்தனைக்கு நீதிபதி கலீல்-உர்-ரகுமான் ராம்தே தலைமை தாங்கினார்.
இவரது மனைவியின் பெயர் நிகாத் சயீத் என்பதாகும். இவரது மகன்கள் இருவரும் இவரது தொழிலைத் தொடர்கின்றனர். அதே நேரத்தில் இவரது மகள் தி போலோ லவுஞ்ச் என்ற பெயரில் மிகவும் பிரபலமான உணவகத்தை நடத்தி வருகிறார். இவருக்கு 2 மகள்கள் ஜாரா அகமது மற்றும் அம்னா அமீன் ஆகியோரும் உள்ளனர். இவருக்கு பதின்மூன்று பேரக்குழந்தைகள் உள்ளனர்.